text: Biltyv på vild udflugt
  07 oktober 2014 kl. 04.12
  35-årig biltyv mand fra Haderslev sprang i vandet i et forsøg på at undgå politiet.
  Nu sidder manden til "opvarmning" hos politiet, inden han skal komme med en hel del forklaringer om sin opførsel i nat.
  Det begyndte kl. 03.30 i Haderslev, da politiet fik øje på ham og gerne ville snakke med ham. Men det ville han bestemt ikke og han forsøgte at køre fra politiet.
  Under flugten kom han ind på det grønne område ved Haderslev Dam. Men her var græsset vådt og glat og manden mistede herredømmet over bilen og kørte ind i et træ.
  Men den 35-årige mand ville stadig ikke snakke med politiet og forsøgte at undslippe ved at springe i vandet i Haderslev Dam. Men som vagtchefen ved politiet tørt bemærker overfor TV SYD:
  - Vandet er ret vådt og ret koldt, så det varede ikke så længe, før han alligevel godt ville snakke med os.
  Manden ville nu blandt andet blive sigtet for at have stjålet bilen - fra Haderslev. Og for at køre bil uden at have et gyldigt kørekort.
  
  1/2 En biltyv ønskede ikke, at tale med politiet i nat og kørte til grønt område ved Haderslev Dam. Her ramte bilen et træ. #politidk
  
  2/2 Tyven ville stadig ikke tale med politiet og sprang i det kolde vand ved dammen. Efter lidt overtalelse blev han dog anholdt. #politidk
  
  